Lkhanaasuren Purevdorj

Lkhanaasuren Purevdorj er en mongolsk økonom. Han var fra januar 2009 til september 2012 sentralbanksjef for Mongolias bank.  

Utdanning og yrkeskarriere
Purevdorj tok Ph. D. i økonomi i 1981-84 ved Social Science Academy i Sovjetunionen. Før dette tok han utdanning som handelsøkonom ved National University of Mongolia.Mongolias bank – Board of directors 

Han jobbet i Handelsdepartementet fra 1970 til 1992, fra 1984 som visehandelsminister. Etter dette var han direktør for skattemyndighetene i Mongolia (National Authority of Taxation). Etter dette gikk han til Mongolian Business Development Agency (MBDA), som er en non-profit ikke-statlig organisasjon, som ble etablert i 1994.OECD - Investment guide for Mongolia (Google Books) Her var han direktør fra 1996 til 2000. Fra 2000 til 2004 var han styreformann i regjeringens State Property Committee (SPC), som har ansvaret for å administrere privatiseringen i Mongolia og å forvalte statlig eide eiendommer. 

Den 8. januar 2009 ble Purevdorj utnevnt til sentralbanksjef. Han overtok da for Alag Batsukh. Sentralbankloven sier at parlamentets talsmann skal nominere kandidater til denne stillingen. Talsmannen, Damdiny Demberel, nominerte to kandidater: Purevdorj og tidligere sentralbanksjef og finansminister Demchigjabyn Molomjamts, og parlamentsmedlemmene stemte over disse. Purevdorj fikk 19 stemmer, to flere enn motkandidaten.Business Mongolia - Mr. L.Purevdorj was appointed as the President of the Mongol Bank, besøkt 10. august 2019.

Han er født i Tsetseg soum, som ligger i Khovd aimag (distrikt).Altan San Securities - New President Of MongolBank Appointed 

Referanser

Kategori:Sentralbanksjefer
Kategori:Mongoler
Kategori:Fødselsår ikke oppgitt